R.Di Carlo: Zelimo da svi u BiH, ukljucujuci bosanske Hrvate, podrze promjene
Smatramo , a to sam rekal i Kardinalu Puljicu, da su ove reforme kljucne za napredak BiH ka Evropi i NATO savezu, kaze zamjenica americ
Pomoćnica zamjenika američkog državnog sekretara za Evropu i Evroaziju, Rosemary di Carlo, je jutros novinaru Glasa Amerike Heleni Djordjević, na kratko komentirala jučerašnji susret sa bosanskohercegovačkim kardinalom Vinkom Puljićem, kao i situaciju nastalu srbijanskim propuštanjem i zadnjeg roka da se ihvati i Den Haagu isporuči Ratko Mladić; gospodja di Carlo izmedjuostaloga kaže da je bh kardinalu kazala da Amerika želi da svi gradjani stanu iza promjena u BiH, uključujući bosanske Hrvate: Di Carlo: Kardinal Puljić i ja smo jučer govorili o puno stvari -izmedjuostaloga o o povratku izbjeglica i raseljenih, ali i o Ustavnim reformama. Ja sam jasno naglasila američku podršku povratku raseljenih. Mi već godinama poamžemo u tome, i nastavit ćemo pomagati. .. Što se tiče Ustavnih promjena, jasno sam ponovila gospodinu Kardinalu naše razočaranje time što reforme nisu usvojene prošle nedjelje. Mi jednostavno smatramo da su ove reforme ključ kretanja BiH naprijed, ka konačnm članstvu u Evropskoj Uniji i NATo savezu. No, usprkos razočarenju s jedne strane, mi smo takodjer ohrabreni činjenicom da toliki broj ljudi u BiH podržava ustavne promjene i razumiju potrebu da se učini mnogo više na uspostavi bolje strukture države i vlade; takodjer nam je drago da većina ljudi u BiH želi uključenje u Evropsku Uniju i NATO. Kardinalu sam jasno kazala da mi želimo da svi gradjani BiH podrže takve ciljeve, uključujući i bosanske Hrvate.Naš je stav da su ponudjene reforme od korsiti svim gradjanima BiH ; zato sam ga jučer još jednom pozvala da nam pruži podršku u tome, da bude otvoren prema našim zahtjevima. VOA: Kako u ovome svemu komentirate uplitanje vjerskoga čelnika u politički proces? DiCarlo : Naravno u Sjedinjenim Državama mi te dvije stvari odvajamo , iako se uvijek gleda na to da crkva i drugi vjerski entiteti propovijedaju izmirenje, i harmoničan duhovni život. VOA: Što je, s američke tačke gledišta, slijedeće u odnosu na BiH, nakon neusvajanja reformi? Di Carlo : Narod BiH mora vrlo pažljivo, kritički pogledati u svoju vladu, u svoju vlastitu budućnost, u sve te mjere koje se moraju usvojiti u budućnosti. U budućnosti treba ući u Evropu, i na žalost tu su priliku za sada ovim propustili. Žao nam je što su oni parlamentarci koji nisu ovaj puta glasali, praktički vratili BiH korak unazad; ipak mislim, pošto promjene podržava većina gradjana u BiH, i veći dio političara je glasao za, da će se rasprave o ovom nastaviti vrlo skoro , a na gradjanima je da budno prate kako će njihovi političari to odraditi. Upitana da komentira slučaj oko nehapšenja Haškog optuženika Ratka Mladića, i kako će se sve to odraziti na odnos Washingtona i Beograda, gospodja Di Carlo kaže: Di Carlo : «Prije svega, treba da kažem da mi podržavamo napore EU da se Ratko Mladić dovede u Hag. Sjedinjene Države će do 31. maja morati da potvrde da li Srbija i Crna Gora u potpunosti saradjuje sa Medjunarodnim krivičnim tribunalom u Hagu. Državni sekretar, Condoleezza Rice će procijeniti situaciju i lično donijeti tu odluku do 31 maja. Mogu vam reći da smo u ovoj fazi duboko razočarani nivoom saradnje koju vidimo, i potrebni su nam opipljivi rezultati a ne samo dobre namjere», kazala je pomoćnika zamjenika američkog državnog sekretara Rosemary Di Carlo, naglašujući na kraju da će ova situacija poremetiti američku pomoć vladi u Beogradu, iako Washington pažljivo prati razvoj političke situacije u Srbiji i Crnoj Gori.